Selle nädala Kristliku Maailma Uudistes:
Sixtuse kabel seninägematul kujul: uus näitus pakub ainulaadset vaadet
Michelangelo meistriteosele.
Heidame lähema pilgu elusuurust ületavaile kujudele,
mida rahvas nimetab imetlustäratavaiks.
Ja:
Skandaalid kirikus.
Väljapaistvad kristlikud juhid langevad rahva põlu alla.
Mida teha, et taastada usaldus kiriku juhtide vastu?
Ja:
laulja Tasha Layton räägib oma loo Ameerika Iidolist Dove’i preemiani
ning miks on ta tänulik, et on jõudnud sinna, kus täna on.
Tere vaatamast Kristliku Maailma Uudiseid!
Olen Wendy Griffith.
Kujutlege, et saate nautida Sixtuse kabeli ilu ja imet omaenda linnas,
nii Austraalias, Mehhikos, Šanghai’s kui ka New York’is.
Rohkem kui 60 linna elanikud saavadki.
Rändnäitus pakub külastajaile ainulaadset vaadet
Michelangelo nägemusele loomisloost.
CBS'i Gabe Lamonica räägib loo.
Kui Michelangelo tegi Piibli elavaks umbes 500 aastat tagasi,
oli tal raske ette kujutada, et tema meistriteos Sixtuse kabeli laes
jõuab Vatikanist Virginiasse Richmond’i kaubamajja.
Aga siin nad on:
vaev
ja vaimustus.
Aastal 1965 tõi Charlton Heston’i film 33-sest Michelangelo Buonarrotist
Sixtuse kabeli kinolinale.
Tahtsin kujutada inimest, nagu ta alguses loodi.
Nüüd toob rändnäitus üle ilma külastajate ette Itaalia kunstniku
nägemuse 1. Moosese raamatust.
Otsekui näeksime, kuidas Jumal loob maailma 1. Moosese alguses.
Ja näeme küllusesarve, Jumala loodu rikkust enda ees.
Aadama loomisest.
See ajab judinad peale.
Oli tõesti närvesööv näha, kui lähedale, kuid mitte kokku,
jõudsid nende sõrmed.
See näitab päris suurt vahet inimese ja Jumala vahel pattulangemise tõttu.
Paradiisist väljaaetu vaevatud ilme.
Varsti jõuab Michelangelo Sixtuse kabeli näitus 80sse linna,
tehes elavaks 9 lugu Piiblist.
Tiffany, sa oled elav tõend sellest, et Michelangelo maalide hindamine
ei nõua eelteadmisi temast või Sixtuse kabelist.
Absoluutselt.
Mis on sinu lemmik?
Minu lemmik on seal, Kristuse esivanemate toas, see mees tagapool.
Seda ei paneks Itaalias, 20 meetri kõrgusel, tähelegi.
Selle meistriteose hindamine ei nõua
süvateadmisi kunstiajaloost.
Paljud neist ütlevad, et ei näinud lage selgesti, kuna see oli nii kõrgel,
või et neil ei jätkunud aega lae uurimiseks.
Praguline fresko ilmekas reljeefis, isegi veeuputus on näha.
päästis laeva, mille Noa Jumala juhiste järgi ehitas.
Selline ligipääs maailmakuulsaile maalidele, mida isegi
asjatundjad väärtustavad.
Kord seal olnud, ei unusta sa seda iial.
Ja selle nägemine üllatas.
Olen käinud seal vist 55 korda, aga ta üllatab mind ikka iga kord.
Professor William Wallace, kes on kirjutanud 8 raamatut
skulptorist, kellest sai maalija.
Michelangelo oli kunstnik, kes õppis lennult.
Ta oli võimeline võtma ette tohutuid töid
ning need ära tegema, nii et korraga sai kunstnikust,
kes polnud freskot maalinud, kuulsaima fresko autor.
Mõned põhiandmed: võlvi kõrgus on peaaegu seitse korrust
ja sellel on umbes 500 m2 maale.
Isegi kumeral lael oskab Michelangelo tekitada 3-mõõtmelise efekti.
Tehnilised raskused on kolossaalsed, ja on lihtsalt hämmastav,
kui hästi ta need kõik ületas.
Esimene raskus: kuidas tellingud üles saada?
Ja siis, kuidas maalida 4-meetriseid istuvaid tegelasi 4 meetri kõrgusel
kumeral pinnal ja veel nõnda, et nad paistavad õiges suuruses
ja istuvana, mitte nagu mingis kõverpeeglis.
Jah, see oleks võinud paista nagu peeglituba.
Just, peeglituba! Õuduste tuba!
Õuduse asemel hoopis Jumala kartus.
See, mille maalisid, mu poeg, pole mitte Jumala portree.
See on usu tõend.
Olgu usuline või mitte, see maal, millel Jumal loob inimese,
on loomisloo ülim sümbol.
See on pärand, mille Michelangelo jättis,
kui lõi maailma ühe kuulsaima kunstitöö.
Gabe Lamonica, CBN’i Uudised, Richmond, Virginia.
Gabe, põnev!
Järgnevalt, äsjased skandaalid usujuhtidega on vapustanud kirikut.
Ühel pastoril on julgustussõnu, kuidas taastada usaldus ustavate seas.
Jääge meiega.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui päriselt usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele tema elurännakul.
Selles tuliuues raamatus avastate tee tõelisele ettehooldele,
nii et kõige hullemad olukorrad võivad tuua head.
Võidu võti eluheitlustes! Veel: õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Olen Ephraim Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Täna õhtul kell 20:30 CBN’i uudistekanalil.
Tere tagasi!
Uus uuring osutab usu kasulikkusele noorte elus.
Josh Packard uurimisasutusest Spring Tide on teinud suure uuringu
13-25-aastaste seas.
Ta leiab, et usk on inimesele hea.
Ta räägib CBN’i saates Usuuudised:
Neil, kes palvetavad ja on osaduses Jumalaga, on suurem tõenäosus
olla õnnelikud ja vaimselt terved.
Tema uuringu kohaselt usub 73% usklikest noortest, et
vaimsed harjutused on parandanud
nende maailmavaadet. Kahtlemata!
Üks uuring näitab, et usaldus kristlike juhtide vastu
on viimastel aastatel langenud, osaliselt väärkohtlemise, moraalituse
ja muude skandaalide tõttu.
Charlene Aaron räägib pastorist, kes näeb vajadust
uue põlvkonna juhtide järele, kes elavad Piibli nõuete kohaselt.
Jeesus õpetas meile juhtimist, samuti Paulus, Peetrus,
kiri heebrealastele.
Seega nii Uues kui ka Vanas Testamendis pole Jumal jätnud meid
ilma nägemusest, milline peaks olema juhtimine koguduses.
Oma uues raamatus ’Sinu rõõmu abimehed: Kristuse üleskutse
ristiusu juhtidele’ rõhutab pastor ja seminari õppejõud David Mathis,
kuidas seda üleskutset tuleb näha läbi Piibli prisma.
Pearõhk tuleb panna teenimisele.
See pärineb apostel Pauluselt 2. Korintose kirja 1. peatüki lõpust,
kus ta ütleb: ’Meie ei taha ju olla isandad teie usu üle vaid
kaasosalised teie rõõmus.’
Ja kui Paulus, kes on apostel ning üks ülestõusnud Kristuse
ametlikke eestkõnelejaid, kes kirjutas pühi kirju,
võis öelda, et ta polnud isand korintlaste üle, vaid neile
rõõmu toov abiline,
kui palju enam siis pastorid kogudustes peaksid taotlema,
et meie juhtimine peaks tooma rõõmu meie inimestele Kristuses Jeesuses.
CBS’i saates Palvelink ütleb Mathis, et tema raamat käsitleb konkreetselt
eri kirikujuhtide hiljutist tõusu ja langust ning osutab,
mis võis neid eksiteele viia.
Leiate ühes tõusu-languse loos teise järel
selgeid hälbeid omadustest ja voorustest, mille on esitanud Kristus
ja tema apostlid kaks aastatuhandet tagasi Uues Testamendis.
Seega on see loetelu nii 1. Timoteose 3. pt.-s kui Tiituse 1. pt.-s oluline.
Paulus võtab seda tõsiselt, apostlid ka.
Ja selles loetelus on tarkus, mida vajavad terved normaalsed juhid
tänapäeva kirikus.
1. Timoteoses loetletud omadused hõlmavad laitmatust, kainust
ja head käitumist.
Mathis lisab, et oluline on ka võime õpetada.
Kui räägime võimest, siis võib mõelda: Kas see peab tähendama
maailmaklassi kõnekunsti või suurt annet?
Kas peab olema meelelahutaja? Andekas suhtleja?
Ei usu, et mõeldud on seda.
Mõeldud on võimet kontekstis.
Peab olema mees, kes tahab õpetada; pastorid ja vanemad peaksid tahtma
toita karja, nagu Jeesus ütles: ’Sööda mu lambaid!’, ja teha seda
Piibli õpetamise kaudu.
See võib olla väga lihtne.
Lihtsust, ütleb Mathis, on praegu vaja rohkem kui kunagi varem.
Kristlus, õpetusliikumine.
Jeesus oli täiuslik õpetaja, ent meie ajal võidakse õpetuse peale ärrituda.
Oh, soovitakse, et pastorid teeksid kõike muud kui õpetaksid.
Tee seda ja toda, hoolitse, kuula, anna nõu!
Tähtsad asjad!
Vahel on pastorite peal teatud surve mitte õpetada.
Aga see on koguduse karjase põhiomadus ja -kutsumus
Uue Testamendi järgi.
Matis kutsub edasipüüdlikke ja kogenud juhte üles
järgima ustavalt Kristuse kutset,
samas paludes ka koguduse liikmeil nende eest püsivalt palvetada.
Charlene Aaron, CBN’i Uudised.
Tänan, Charlene!
Järgnevalt: loo ’Oo, mis oled teinud!’ esitaja avaldab, mida Jumal
on teinud tema elus.
Tasha Layton räägib, mis tõi ta tagasi kirikusse ajal,
mil ta mõlgutas enesetapu mõtteid.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Vaatate CBN’i uudiseid.
Tänan, et olete meiega.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Issand on mu karjane. See on imehea
kirjeldus Jeesusest.
’Issand on mu karjane. Taaveti laul’,
värskeim audioraamat Gordon Robertson’ilt.
Jumala tallest, kes kannab ära maailma patu, saab nüüd
kõikide aegade kõikide inimeste karjane.
Jeesus ütleb: ’Minu lambad kuulevad minu häält ja järgnevad mulle’.
Ta viib meid sinna, kuhu meil on vaja minna.
’Issand on mu karjane. Taaveti laul’. Juba saadaval.
Tere tagasi vaatama KMUd.
Laulja ja laulukirjutaja Tasha Layton on tuntud tänu oma lööklaulule
Oo, mis oled teinud!
See laul jõudis edetabelitesse ning tõstis ta üheks viiest parimast
kristlikust naisesinejast aastal 2022.
See esitati ka Dove-preemiate Aasta Laulu konkursile.
Efrem Graham kohtus Tasha’ga tema kodus Nashville’is,
et kõnelda tema elust ja muusikast.
Oo, mis oled teinud!
Istume siin Dove-preemiate eelõhtul.
Mullu olid soojenduslaulja.
Jah.
Tänavu osaled konkursil. Kuidas tundub?
Tundub tore.
Arvan, et mu isiksus on üks asi, mulle meeldib kasvamine
ja edenemine, ja et on loomulik, kui asjad edenevad ja muusika kõnetab.
Ja nii olen väga põnevil. Et nüüd olen seal sees.
See on tõesti, tõesti armas.
Ilus!
Ja arvan, et ajastus on imeline.
Arvan, et nii paljud asjad mu elus, mis mu meelest olid kõrvalekalded,
polnud seda mitte.
Oo, mis tegid mu sees!
Sa rääkisid oma tõtt valedesse, mida lubasin oma südamel uskuda.
Kui eriline on nomineerimine just Aasta Laulule?
Kuidas see sulle tundub?
Nii paljud kirjutavad mulle, et see laul on nende hümn,
et see on aidanud neid läbi raskest ajast,
et see on andnud neile julgust ja usku edasiminekuks.
Ja see mu meelest tõesti tõendab, et see laul
on puudutanud nii paljusid.
See on täiesti Jumala tegu.
Tunnen, kuidas parandad kõik mu haavad!
Sa kirjutasid selle laulu koos tiimiga. Räägi sellest protsessist.
Mis oli see palve? Mida tahtsite ütelda?
See laul on minu tunnistus laulus.
Seega, kui ma hakkasin tol päeval kirjutama, ütlesin: Tahan kirjutada
laulu sellest, mida Jumal on minu elus teinud.
Ja vahel, kui kirjutame kõige isiklikumaid laule,
osutuvad nad lõpuks kõige üldisemaks.
Ja arvan, et nii juhtus ka selle lauluga.
See oli väga-väga isiklik minu jaoks, aga lõpuks sai omaseks paljudele.
Üllatusid, mida Jumal sellega teeb?
Absoluutselt! Absoluutselt!
Äraveeretatud kiviga said makstud kõik mu võlad.
Oo, mis oled teinud!
Ütlesid, et tagasivaates arvad, et sinu elus oli kõrvalekaldeid.
Mis olid sinu meelest kõrvalekalded? Kas tuuritamine Katy Perry’ga?
Ameerika Iidol? Mis olid sinu meelest kõrvalekalded?
Jah, päris kindlasti Ameerika Iidol.
Ma ei tea, miks ma selles saates osalesin, kuid tagasivaates
arvan nägevat, kuidas Jumal kasutas seda saadet näitamaks mulle,
kuidas saaksin teenida väljaspool kirikut.
Ja nii vist palju kordi, kui mõtlesin sellele saatele
ja kõigele, mis seal juhtus, küsisin: Miks taeva päralt
ma siin olen? Mida ma siin teen?
Ütlesin, et ei esine kunagi sellises saates.
Ja seal me siis olime.
ja kui ära tulin, arvasin, et tuleks teha muusikat
väljaspool kirikut.
Ja rääkisin pastoriga, ja ta ütles:
Oleme seda teadnud juba aastaid, Tasha.
Oleme oodanud, kuni sa ise selle peale tuled.
Vau!
Ja kui ma siis lõpuks sain töö Katy juures, siis tundus see
kõrvalekaldena ega tundunud ka.
Ja nii arvan, et koos temaga erinevail aegul esinedes
oli kord tunne: Mida sa teed?, ja kord jälle: Ohoo, teen praegu
just seda, mida sa oled mind kutsunud tegema, Jumal!
Ja nii arvan, et me kõik käime selle tee läbi, eks?
Kui meil on arm midagi teha, siis on aegu, mil tunneme end selles
väga mõnusalt ja vaimustunult.
Siis aga on aegu, mil küsime: Mida ma oma eluga teen?
Ja nii arvan, et tundsin kõike seda koos Katy’ga, ning arvan,
et need olid küll kõrvalekalded, aga polnud ka.
See oli ilus.
Ja seda ütlen ka Jumala ajastuse kohta.
Tema ajastus on nii täiuslik.
Kas saad teha midagi selles rusuhunnikust?
Kas saad teha selle südame taas terveks?
Sa rääkisid pimedaist aegust oma elus, mil mõlgutasid
enesetapu mõtteid? Mis juhtus?
Olin saanud kirikus raskeid haavu ega suutnud mõista,
kuidas kristlased võivad olla nii õelad hoolimata sellest,
mida Piibel räägib.
Ja mul polnud vahendeid talitsemaks seda,
mis minu elus toimub.
Ja nii hakkasin otsima, ja selle otsingu lõpus tundsin
veelgi suuremat muserdust, üksindust kui eales varem.
Ja püüdsingi võtta oma elu, ja just kõige madalamas punktis
mõistsin, et Jeesus on ainuke kõigi mu leitud asjade seas,
kel on vägi muuta või vägi anda mulle tõeline rahu.
Ja nii sundisin end minema tagasi kirikusse.
Arvasin, et kunagi peab see külge hakkama.
Ühel pühapäeval ütles pastor: Kui soovid puudutust Jumalalt,
tule teenistuse lõpul ette ja me palvetama sinu eest.
Kolm tundi hiljem lahkusin, ja ütlen ikka naljatamisi,
et nad pidid vist vahetama välja altariesise vaiba,
kuna vesistasin nii palju.
See oli see hetk altari ees, ja see muutis minu elutee.
Ja teadsin, et mul on veel palju tervendamata kohti,
kuid et Issand tegi midagi mu südames tol päeval,
mis oli tõesti eriline ning tõi muutuse.
Arvan, et laulan veel paljudel öödel Oo, mis oled teinud!
ega saa sellest küllalt, kuna härdun, kui mõtlen,
mida Jumal on minu elus teinud.
Eile õhtulgi astusin lavalt maha ja läksin WCsse ja nutsin
20 minutit lihtsalt tänulikkusest.
Lihtsalt tänulikkusest, et olen siin. Et mul on kaunis pere.
Et saan teha seda, mida palusin tüdrukutirtsuna, ja et näen igal õhtul,
kuidas kellegi elu muutub.
Seda ei vahetaks millegi vastu.
See tõstab mind hommikul üles.
Laulan: Oo, mis oled teinud!
Tasha Laytoni lööklaul Oo, mis oled teinud! on saadaval
võrgus kõikjal, kus laule müüakse.
Oleme tagasi pärast pausi.
Pealinnast Washingtonist.
Tere õhtust ja vaatamast saadet Usurahvas!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitikauudiseid.
Energiatööstuse määrused mõjutavad rängalt kogu majandust.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui jäägitult usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele,
kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu.
See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma Ajajoont reede õhtuti kell 20:30
CBN’i Uudistekanalilt.
CBN’i Uudiste äpp.
24/7 uudiseid kristlikust vaatevinklist, kodus või teel.
Üks koht, kust saate kõik uudised.
Teavitused värsketest uudistest.
Saab seada igapäevaseid palvesihte ja palvetada värskete lugude pärast.
Saab lugeda olulisimaid uudiseid ja vaadata CBN’i Uudistekanalit otse.
CBN’i uudised, sest tõde loeb.
Äpi saate juba täna lehelt CBNNewsapp.com.
Iisraeli arheoloogid on leidnud muistse kammi,
millel vanust 3700 aastat.
Sellel on kaanani kirjas täislause, mis on ilmselt vanim teadaolevaist.
Kamm leiti aastal 2016 väljakaevamisel Lõuna-Iisraelis,
kuid alles eelmise aasta lõpupoole märkas üks
Heebrea Ülikooli professor pisiteksti.
Selles oli 17 tähte, mis moodustasid lause:
’Juurigu see võhk välja täid juustest ja habemest.’
Arheoloogid ütlevad ka, et on leidnud mikroskoopilisi märke
peatäidest sellel kammil.
Avastus heidab uut valgust ühele varaseimale korrale,
mil kasutati kaanani tähestikku, mis leiutati ca 1800 eKr.,
ja on muide aluseks kõikidele järgnevatele tähestikele,
sh heebrea, araabia, kreeka ja ladina kirjale.
Kummaline vaid, et jutt on täidest.
’Kogu Sõna kogu maailmale’ on liikumine, mille eesmärgiks on
tõlkida Vana Testament keeltesse üle ilma.
Praegu puudub Vana Testamendi tõlge 90%l maailma keeltest.
Chris Mitchell teatab Jeruusalemmast, kuidas algse testamendi lünka
täita püütakse.
Tänavu nelipühal kogunesid need mehed ja naised hauaaeda,
et laiendada Vana ehk Algse Testamendi kasutuselevõttu üle ilma.
Algtestamendi lünk tähendab, et Algset Testamenti on liiga vähe
tõlgitud, kasutatud ja pahatihti valesti mõistetud.
Seepärast tahame teha kõik, mis meie võimuses,
et kiirendada Algtestamendi tõlkimist igasse elavasse keelde,
sellega aidates täita Suurt Misjonikäsku.
Selle tulemusena allkirjastati Jeruusalemma deklaratsioon,
et täita Algtestamendi lünk.
Sellest ka see nõupidamine.
Inimesed üle ilma on kogunenud siia otsima palvemeeles Issandat,
öeldes: Issand, nüüd teame, et on see suur lünk.
Palun näita meile, mida peame tegema, ja kuidas seda lünka täita?
Ywans David Hamilton selgitab, miks otsustati
kasutada terminit ’algtestament’.
Sest kui miski on vana, tahetakse see lihtsalt välja visata
ja millegi muuga asendada.
’Algne’ tähistab aga alust, millel on pärand ja väärtus
mitme põlvkonna jaoks.
Algtestament oli see Piibel, mida kasutasid Jeesus ja apostlid,
ning meie tahame, et kõik seda lugeda saaksid.
Uus Testament on kõige mõistetavam, kui ta on koos Algtestamendiga.
Osutatakse, et seda on vaja Uue Testamendi täielikuks mõistmiseks.
Algtestament on meie jaoks alus, et mõista kuningriigi evangeeliumi,
mida Jeesus kuulutas.
Kujutage ette, et loete Uut Testamenti ja seal mainitakse Taavetit
või Aabrahami või Moosest või Rahabit või Gideoni
või meie teisi usukangelasi, või paiku, nagu Peetel või Jeeriko
või Jeruusalemm, ning sündmusi, nagu Kõrkjamere läbimine
või manna kõrbes,
aga sinu keeles pole mingit aimu, millest need lood räägivad.
Mis juhtus, kes need inimesed olid?
Oma mõtte ilmestamiseks avaldasid nad lünkliku testamendi,
versiooni Uuest Testamendist, kus puuduvad viited Algtestamendile.
Kui tekstis on otsetsitaat, muudetakse see nähtamatuks.
Kui on mingi viide, tehakse see kahvatuks nagu vesimärk.
Selline näeks välja Apostlite 7. pt., kus Stefanos peab kõne,
mille peale ta tapetakse.
Ning kõik peale kahe salmi on otsetsitaadid Algtestamendist.
Kui selliselt võtta läbi pühakiri, siis jääb eri osi puudu,
sest kui loeme Uut Testamenti ilma Algtestamenti mõistmata,
ei saa me täit pilti Jumala eesmärkidest.
Nii tahame lihtsalt, et Jumala hea sõna oleks
täielikult kättesaadav kõikidele.
Eesmärgiks on 'kogu Sõna kogu maailmale'.
Räägime ka strateegiast, vahendeist ja abist,
mida on vaja selle üüratu eesmärgi saavutamiseks.
Oh, esmalt palume Issandat, et Tema Vaim liigutaks
inimeste südameid, nii et nad tahaksid osaleda ja mõistaksid, kui oluline on
aru saada, et ainus pühakiri, mis Jeesuse jüngritel ja Paulusel oli,
oli Algtestament.
Ja nad paluvad, et Kristuse ihu tuleks neile appi.
Kui sul on südames täita see lünk, soovitame sul kõigepealt
selle pärast paluda.
Palveta kõikide maailma keelte pärast.
90% keeltesse pole Algtestamenti tõlgitud.
Hakka paluma nende keelte eest.
Chris Mitchell, CBS’i Uudised, Jeruusalemm.
Aamen! Hakka paluma nende keelte eest!
Kogu Sõna kogu maailmale! Hea mõte!
Tänan meid vaatamast sel nädalal!
Järgmise nädalani meilt kõigilt siit KMUst:
Nägemist, ja Jumal õnnistagu teid!
Tõlge: Sulev Kivastik